अमरीका के दो नौसेना विमान वाहक पोतों ने दक्षिणी चीन सागर में सोमवार को युद्ध अभ्यास किया.  

यूएसएस निमित्स के कमांडर रियर एडमिरल जेम्स कर्क ने समाचार एजेंसी रॉयटर्स को फ़ोन पर बताया, ”हमने उन्हें देखा और उन्होंने हमें.”  

चीन के विदेश मंत्रालय ने बयान में कहा कि अमरीका ने जानबूझकर दक्षिणी चीन सागर में अपने जहाज़ भेजे हैं ताकि वह अपनी ताकत का प्रदर्शन कर सकें और अमरीका पर इलाके के देशों के बीच दरार पैदा करने की कोशिश का आरोप लगाया.

ये पहली बार नहीं है कि अमरीका और चीन ने इस इलाके में अपनी ताक़त दिखाने की कोशिश की है, लेकिन इस बार हालात थोड़े अलग हैं, कोरोना महामारी के कारण अमरीका और चीन के बीच तनातनी बढ़ी है और अमरीका लगातार चीन पर दबाव बनाने की कोशिश कर रहा है. 

समाप्त

सेंटर फॉर चाइना एनालिसिस एंड स्ट्रैटेजी के अध्यक्ष जयदेव रानाडे के मुताबिक,“ चीन यह कह रहा था कि कोरोना महामारी के कारण अमरीका की नौसेना कमज़ोर हो गई है, अमरीका ने ये क़दम चीन को संकेत देने के लिए उठाया कि उसकी ताक़त कम नहीं हुई है और इस इलाके में उसके युद्धपोत मौजूद हैं,“

रानाडे आगे बताते हैं, “इसके साथ ही अमरीका ये भी जताना चाहता है कि दक्षिण चीन सागर एक न्यूट्रल इलाका है और वह वहाँ आ जा सकते हैं”

रानाडे के मुताबिक अभी इलाके में टेंशन बहुत ज़्यादा नहीं बढ़ी है. उनके मुताबिक, “टेंशन तब बढ़ेगी जब किसी चीनी जहाज़ को रोका जाए या वहाँ चीन जो द्वीपों पर डिफ़ेस सिस्टम लगा रहा है, उन्हें रोकने की कोशिश हो, अभी देखना होगा कि आगे क्या होता है,”

ये भी पढ़िएः

हालाँकि जानकारों का मानना है कि मामले के बढ़ने की उम्मीद आने वाले  समय में कम ही है.

अंतरराष्ट्रीय मामलों के जानकार जेएनयू विश्वविद्यालय में प्रोफ़ेसर स्वर्ण सिंह बताते हैं, “फ्रीडम ऑफ नेविगेशन के नाम पर अमरीका ऐसा पहले भी करता रहा है. ये दिखावा ज़्यादा है, वह भिड़ंत नहीं करते हैं. इसके अलावा अमरीका कोविड-19 के दौरान की अपनी नाकामियों को छिपाने की कोशिश में भी ऐसा कर रहा है, इस साल चुनाव भी हैं और ट्रंप ये दिखाना चाहते हैं कि चीन के सामने खड़े होने वाले वह इकलौते नेता हैं.”  

दक्षिण चीन सागर का विवाद 

इंडोनेशिया और वियतनाम के बीच पड़ने वाला समंदर का ये हिस्सा, क़रीब 35 लाख वर्ग किलोमीटर में फैला हुआ है. इस पर चीन, फिलीपींस, वियतनाम, मलेशिया, ताईवान और ब्रुनेई अपना दावा करते रहे हैं.... \n\nउपरोक्त लेख के लिए मुझे एक अच्छा शीर्षक दें।
चीन अमरीका तनाव : दक्षिणी चीन सागर में क्या होगी भारत की भूमिका ?